
1.	NAMEN IN UPORABA
Dvižna košara je namenjena za dviganje oseb na višino. Košara se pritrdi na viličar, pri tem je potrebno upoštevati navodila proizvajalca košare in viličarja.
Dvižna košara je sestavljena je iz same školjke, nosilnih vilic, naprave za blokado in kompenzacijo nihanja in izolacijske plošče; z njo pa lahko opravljamo razna vzdrževalna, montažna in druga dela na višini.

2.	NEVARNOSTI PRI DELU
Zaradi veliko pregibnih delov in hidravlike lahko pride poškodb; zaradi nepazljivosti oz. neupoštevanje varnostnih ukrepov obstaja možnost padca; pri premikanju košare pazimo, da ne zaidemo izven področja nosilnosti dvigala, posebna previdnost je potrebna pri delu v bližini naprav pod napetostjo (nadzemno električno omrežje), kjer lahko stik košare z vodnikom (ali stik delavca z vodnikom) pod napetostjo povzroči udar el. toka.

3.	PRED UPORABO
· preberemo navodila za uporabo (delo) podana s strani proizvajalca,
· pregledamo košaro in jo ob morebitnih mehanskih poškodbah odstranimo iz uporabe,
· vozilo s košaro namestimo na ravno podlago in opravimo vse ukrepe, ki so predpisani za varno delo (postavitev, upoštevanje terena, bočni stabilizatorji,…).

4.	MED UPORABO
· v delovnem položaju mora biti košara blokirana proti nihanju,
· je obvezno upoštevanje največjih dovoljenih obremenitev košare in dvigala,
· se izogibamo hitrim premikom,
· pod delovnim področjem košare se ne smejo nahajati ovire ali obstajati vzroki, ki bi lahko pomenili nevarnost pri spuščanju košare,
· dvigalo se pri delu s košaro lahko opravlja le iz košare,
· pri delu v košari moramo biti pripeti na samo košaro z varnostnim pasom,
· med premikanjem košare je potrebno čim manjše premikanje oseb v košari,
· košara se ne uporablja za pretovarjanje ali stransko obremenjevanje.

5.	VZDRŽEVANJE, ČIŠČENJE IN PREGLEDOVANJE
· zaradi varnosti pri delu je prepovedana vsaka predelava ali popravilo košare v lastni režiji; dela naj opravi pooblaščen serviser ali proizvajalec,
· opravljanje dnevnih vizualnih pregledov morebitnih fizičnih poškodb košare,
· redno kontroliranje nivoja olja,
· opravljanje rednih letnih pregledov košare, ki jih opravlja proizvajalec ali pooblaščen serviser.

6.	OSEBNA ZAŠČITNA SREDSTVA
Pri delu z dvižno košaro je obvezna uporaba zaščitnih sredstev: čelada, delovna obleka, delovni čevlji in varnostni pas - zaradi preprečevanja padca v globino.                                                                                                               

